

|  |
| --- |
|  **ПРОГРАМ РАДА** |
| **НИШКОГ СИМФОНИЈСКОГ ОРКЕСТРА** |
|  **за 2025. годину** |
|  |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
|   |  |  |  |  |  |  |  |  |  |   |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ниш, децембар 2024. год. |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

НИШКИ СИМФОНИЈСКИ ОРКЕСТАР

Број : L - 1718 - 3

Датум : 20.12.2024. годинe

 На основу члана 44. став 1. тачка 5) Закона о култури („Службени гласник РС”, бр. 72/09, 13/16, 30/16 - испр., 6/20, 47/21, 78/21 и 76/23), ), члана 15. став 1. тачка 5. Одлуке о оснивању Нишког симфонијског оркестра („Службени лист Града Ниша”, бр. 2/11 - пречишћен текст, 115/16, 99/20 и 85/21) и члана 38. став 1. тачка 6) Статута Нишког симфонијског оркестра, Управни одбор Нишког симфонијског оркестра, на седници одржаној дана 20.12.2024. године донео је:

ПРОГРАМ РАДА НИШКОГ СИМФОНИЈСКОГ

ОРКЕСТРА ЗА 2025.ГОДИНУ

Биографија оркестра

Прва већа инструментална формација, која је свакодневно ,,уживо” изводила класичну музику на таласима Радио Ниша, формирана је 1952. године под именом Симфонијски оркестар Радио Ниша.

На концерту одржаном 16. марта 1953. године, извођењем дела Моцарта, Бетовена Хајдна и Петра Стојановића, започела је историја Нишког симфонијског оркестра, који је први пут наступио као Градски симфонијски оркестар, под диригентским вођством Стојана Андрића, и солистима пијанисткињом Милицом Марјановић и виолинистом Лазаром Марјановићем из Београда. Исте године оркестар ће одржати још четири концерта у Нишу и један у Лесковцу и тиме постати један од главних покретача музичког живота града Ниша.

Прикључивањем Радио Ниша Радио Београду, оркестар се припаја Народном позоришту, где уз хор представља окосницу Музичке гране позоришта. За руководиоца Музичке гране постављен је диригент и композитор др Илија Маринковић. Амбиције уметника веома брзо отварају перспективу за нове музичке изазове па оркестар прву међународну сарадњу остварује 1954. године, гостовањем грчке пијанисткиње Васе Девеци.

Систематским радом на развоју симфонијске, али и сценске музике, интезивним припремама и пробама, заједно са хором и солистима, др Илија Маринковић 30. јуна 1954. године први пут у Нишу концертно је извео оперу Травијата, а већ 7. децембра 1955. године у Народном позоришту, одржано је сценско извођење ове опере. Следи и прво сценско извођење опере Риголето, 1955. године, а потом и опере, Пчелица Маја, Служавка господарица, Бастијен и Бастијена, Еро с оног свијета, Севиљски берберин, Кавалерија Рустикана...

Оркестар је, током деценија, увек наметао јасну и непроцењиву потребу за својом специфичном и драгоценом културно-уметничком мисијом. Такође, неколико пута мењао је име у *Нишка Филхармонија*, *Градски симфонијски оркестар*, и данашњи назив *Нишки симфонијски оркестар*.

Програмски циљеви оркестра током седам деценија остају непромењени: квалитетно премијерно извођење, представљање остварења светске уметничке музике, ангажовање домаћих уметника и композитора, трајни записи концерата... У циљу популаризације оркестар уводи програм *Музичко преподне*, *Четири музичка циклуса* (летњи, јесењи, зимски, пролећни), трибину *Музика, реч, боја*, музику једног поднебља *Тематски концерти*, афирмацију младих *Променадни концерти*, неговање публике *Педагошки концерти*...

Нишки Симфонијски оркестар оснива и организује 1975.године Фестивал класичне музике *Октобарске свечаности*, који прераста у традиционалну музичку манифестацију *Нишке музичке свечаности*.

У богатој концертној делатности оркестар је остварио успешне турнеје у свим већим градовима Србије, потом у Румунији, Бугарској, Аустрији, Италији, Грчкој, а 2014/15 године у оквиру седамнаестодневне концертне турнеје у највећим градовима Шпаније и Португалије оркестар је одржао 13 концерата наступајући у најпрестижнијим концертним дворанама попут *Аудиторио национал* у Мадриду, *Палау де ла Музика* у Барселони, *Аудиторио сервантес* у Малаги, *Центро Курсал- краљевски театар* у Сан Себастијану, Театар *Колизау* у Лисабону. Концерти су пропраћени од стране шпанских медија а дневни лист ,,ла Хора у Малаги , истиче професионалност, техничку спретност и висок уметнички домет извођача...

Значајна су и гостовања НСО 9. маја 2018. у Сали Булгариа, поводом Дана Европе, где је оркестар заједно са Софијском синфониетом и Хором Софијске филхармоније извео 9. симфонију Л. В. Бетовена као и гостовање 8. децембра 2019. године, где је оркестар у једној од најпознатијих концертних дворана у свету, Палау де ла Музика извео монументално дело „Месија“, Џ. Ф. Хендла.

Оркестар је наступао је и на значајним музичким фестивалима: ***Дубровачке летње игре, Мокрањчеви дани, Олимпус у Грчкој, Нишке музичке свечаности, Интернационалне хорске свечаности и* Фестивал *Евмелија 2016. године у Волосу у Грчкој.***

***13. јула 2023. године први пут од оснивања, камерни састав Нишког симфонијског оркестра наступио је у цркви „Света Софија“ у Охриду, на једном од највећих и најзначајнијих међународних фестивала „63. Охридском Лету.“ 27. јуна 2024. године Нишки симфонијски оркестар, наступио је у Грачаници у оквиру Видовданске академије.*** ***Такође, у оквиру „58. Мокрањчевих дана“  у Неготину после 16 година НСО се представио са солистом Петром Пејчићем (виолончело) и диригентом Зораном Станисављевићем.***

Нишки симфонијски оркестар је добитник значајних награда и признања: *Златна плакета* додељена од Културно-просветне заједнице Србије, награда Ослобођење Града Ниша, *Златна значка* Југословенских хорских свечаности 1970. године, a после 46. година, поново 2016. године оркестар је награђен *Златном значком*, Интернационалних хорских свечаности. Највишим признањем Града Ниша, наградом „*11. Јануар“*, НСО је награђен 2013. године.

***15. фебруара 2023. године, Указом председника Републике Србије, за нарочите заслуге за Републику Србију и њене грађане у јавним и културним делатностима, посебно у области музичке уметности, поводом 70 година постојања одликован је Нишки симфонијски оркестар Сретењским орденом трећег степена.***

**Основ за развој Нишког симфонијског оркестра** је јачање кадровске политике попуњавањем радних места музичара, чиме би Нишки симфонијски оркестар прерастао у филхармонију, с обзиром на то да сваке године пристижу нове генерације школованих, младих људи са дипломом Факултета уметноси из Ниша. Тиме ћемо омогућити још већи број извођења како премијерних, тако и едукативно-педагошких концерата, који су изузетно битни за допринос развоја музичке културе младих. Нишки симфонијски оркестар планира гостовања у градовима широм Србије, чиме ће допринети ширењу и децентрализацији културе, као и повезивању градова презентујући најпопуларнија дела музичке литературе популацији која није у прилици да посети музичке центре, као што су Београд, Нови Сад, Ниш. Такође је битна пословно-техничка сарадња са Факултетом уметности, у смислу присуствовања студената пробама и концертима Нишког симфонијског оркестра.

 У 2025. години Нишки симфонијски оркестар планира да изведе:

* 10 премијерних концерата у Нишу
* 20 педагошких концерата
* 2 концерта на *Нишким музичким свечаностима*, НИМУС (свечано отварање и затварање фестивала)

- 5 променадних концерата

* свечане концерте (по позиву)
* гостовања Оркестра у градовима Србије и иностранству

1. Премијерни концерти

 У 2025. години Нишки симфонијски оркестар планира повезивање и сарадњу са уметницима из земље и иностранства, гостовањима на бази реципроцитета, уз подршку Министарства културе Републике Србије, како у редовним програмским активностима, тако и у оквиру Нишких музичких свечаности, чија ће имена привући велико интересовање публике Ниша и градова околине. Премијерни концерти могу бити делимично или у потпуности измењени у зависности од репертоара солистa и уметничких претензија диригенaта.

2. Педагошки концерти

 Едукативно- педагошки концерти подразумевају успостављање сарадње са основим и средњим школама како би концертима присуствовали ученици школског и предшколског узраста са својим наставницима и педагозима. Концертни програм прилагођава се узрасту ученика у циљу едукације и приближавања уметничке музике њиховом узрасту. Млади слушаоци добијају прилику да упознају звук сваког инструмента, да диригују оркестром и чују најпопуларнија дела уметничке музике. Едукативни програм води диригент, уз претходно објашњење дела које ће се слушати.

 Планиране су посете генералним пробама Нишког симфонијског оркестра и посебни програми по захтеву професора музике.

3. Организација „Нишких музичких свечаности“ – НИМУС

 Нишки симфонијски оркестар учествоваће на 50. НИМУС-у са два свечана концерта (свечано отарање и затварање). Термин одржавања НИМУС-а биће 23. октобaр - 7. новембaр 2025. год., а програм концерата који ће бити изведени на НИМУС-у 2025. године одобрава Савет манифестације - Нишке интернационалне музичке свечаности „НИМУС“.

4. Променадни концерти

 Нишки симфонијски оркестар организоваће концерте младим талентованим уметницима уколико

изразе жељу за оваквом врстом сарадње.

 Концерти се одржавају у дворани Нишког симфонијског оркестра у договору са уметницима.

5. Свечани концерти и академије

 Нишки симфонијски оркестар одржаће концерте прилагођене програмом за свечане академије и прославе, поводом празника и јубилеја, по позиву организатора.

 Ову врсту активности реализују и камерни састави, чији су чланови музичари Нишког симфонијског оркестра. Трошкове за ову врсту концерата сносе наручиоци програма.

6**.** Гостовања оркестра у земљи и иностранству

 Повезивање и организација гостовања Нишког симфонијског оркестра, на значајним међународним фестивалима у региону, као и учешћем у пројектима културе „Отвореног Балкана“.

***Програм Нишког симфонијског оркестра***

***за 2025. годину***

**23. јануар**

**Премијерни концерт**

Солиста: Кристијан Вучковић (клавир)

Диригент: Весна Шоуц (Беоргад)

Програм:

 А. Дворжак: Серенада за гудаче оп.22, Е-дур

С. Рахмањинов: ,,Рапсодија на тему Паганинија оп.43“ за клавир и оркестар

**14. фебруар**

**Премијерни концерт**

Солиста: Јулиа Окруашвили - клавир (Немачка)

Диригент: Данијел Гаис (Немачка)

Програм:

Л.В. Бетовен: Увертира - „Фиделио“

Л.В. Бетовен: Концерт за клавир и оркестар бр.3. ц-мол оп.37

Л.В. Бетовен: Симфонија бр.3, Ес-дур оп.55 „Ероика“

**27. фебруар**

**Премијерни концерт**

Солиста: Душан Панајотовић (виолина)

Диригент: Зоран Станисављевић

Програм:

Г. Росини: Увертира - „Италијанка у Алжиру“

Н. Паганини: Концерт за виолину и оркестар, Д-дур бр.1, оп.6

Г.Свирирдо: Симфонијска свита „Снежна олуја“

**7. март**

**Премијерни концерт**

Солиста: Мина Глигорић - сопран (Београд)

Диригент: Бисера Чадловска (Скопје)

Програм:

Оперске арије и увертире

**Март-Април**

**Педагошки концерти**

**17. април**

**Премијерни концерт**

Солиста: Ана Станковић - алпски рог (Немачка)

Диригент: Матија Матијевић (Немачка)

Програм:

Ј.К. Бах: Увертира „Сципионово помиловање“ оп.18 бр.1

Л.Моцарт: Симфонија Пасторела за алпски рог и гудачки оркестар

В.А.Моцарт: Симфонија бр25, кв. 183 г-мол

А.Шилклопер: „Алпска скица“

**20. јун**

**Премијерни концерт**

Група Ван Гог и Нишки симфонијски оркестар

Диригент: Зоран Станисављевић

**19. септембар**

**Премијерни концерт**

 Солиста: Кирил Стојанов - маримба - перкусије (Бугарска)

Диригент: Иван Јосип Скендер (Хрватска)

Програм:

А. Вивалди: Годишња доба-лето, трећи став „Олуја“

Н.Росауро: „Концерт за маримбу и оркестар бр.1“

П. де Сарасате: Интродукција и тарантела

Љубомир Денев Јуниор: „Имала маика“

В.Монти: „Чардаш“

А.Хинастера: Концертне варијације, оп.23

**10. октобар**

**Премијерни концерт**

Солиста: Маја Богдановић (виолончело)

Диригент: Бојан Суђић (Београд)

Програм:

Увертира

Е.Лало: Концерт за виолончело и оркестар- д-мол

П.И.Чајковски: Симфонија бр.5 е-мол, оп.64

**50. Нишке музичке свечаности**

 **23. октобар - 7. новембар**

**27. новембар**

Солисти: Огњен Поповић - кларинет (Београд)

Вељко Кленковски - кларинет (Београд)

Анте Гргин - кларинет (Београд)

Диригент: Александар Седлар

Програм: Ауторско вече Анте Гргина

**25. децембар**

**Новогодишњи концерт**

Солиста: Јана Марковић (мецосопран)

Оливера Тичевић - сопран (Црна Гора)

Диригент: Александар Којић (Нови Сад)

Програм: Оперске арије и увертире.

Програма рада Нишког симфонијског оркестра у потпуности ће испунити високе уметничке стандарде, својствене професионалним оркестрима у земљи и иностранству. Нишки симфонијски оркестар ће прилагођавати или модификовати донети Програм рада, у случају да током године дође до битнијих промена.

**ЦЕНОВНИК КАРАТА НИШКОГ СИМФОНИЈСКОГ ОРКЕСТРА**

**ЗА 2025. ГОДИНУ**

I КАТЕГОРИЈА - Премијерни концерти Нишког симфонијског оркестра –

 цена карте 800,00 динара;

II КАТЕГОРИЈА - Премијерни концерти Нишког симфонијског оркестра –

 цена карте 500,00 динара за ђаке, пензионере и студенте;

III КАТЕГОРИЈА - Педагошки концерти Нишког симфонијског оркестра –

 цена карте 200,00 динара;

IV КАТЕГОРИЈА - Новогодишњи концерти Нишког симфонијског оркестра,

 концерти поводом 8. марта, оперске представе и концерти

 Нишког симфонијског оркестра који се одржавају на Летњој

 позорници и другим местима ван сале Нишког симфонијског оркестра –

 цена за све карте 1.000,00 динара.

V КАТЕГОРИЈА - За особе са инвалидитетом карте су бесплатне

Ценовник услуга подлеже корекцији у складу са растом цена на тржишту.

 **Председник Управног одбора**

 **Нишког симфонијског оркестра**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Дијана Потић**